section_heading: Opis
paragraph_text: Slika prikazuje cara Napoleona I. u njegovoj radnoj sobi u palači Tuileries. Unatoč nevjerojatno detaljnom prikazu, povjesničari umjetnosti smatraju kako je malo vjerojatno da je Napoleon doista pozirao za portret. Na slici Napoleon stoji u vertikalnom položaju u odori pukovnika Carske garde. Na odori stoje dva odlikovanja: Red Željezne krune i Nacionalni red Legije časti. Na stolu kraj njega se nalaze olovka, nekoliko knjiga i papiri. Na svitku na zelenom tepihu u lijevom dijelu slike stoji potpis autora "LVD<sup>ci</sup> DAVID OPVS 1812". Sve to, zajedno s Napoleonovim otkopčanim manžetama, naboranim čarapama, raščupanom kosom i vremenom na satu (04:13) impliciraju na to kako Napoleo cijelu noć, piše zakone poput "Code Napoléon", a sama riječ "Kodeks" je istaknuta na svitku na stolu.